It Happened at the World’s Fair

It Happened at the World's Fair er en musikkfilm fra 1963 med Elvis Presley i hovedrollen som besprøytningspilot.

Filmen ble filmet i Seattle i Washington, lokasjonen til Century 21 Exposition, 1962 World's Fair. Washingtons guvernør på den tiden, Albert Rosellini, foreslo lokasjonen til ledelsen i Metro-Goldwyn-Mayer.

Handling 
Pilot Mike Edwards befinner seg i et dilemma: Partneren og vennen hans, Danny, har brukt for mye penger som Mike hadde forsøkt å sette til side for å betale gjelden deres. Uten nok penger kommer flyet deres kalt Bessie, en Boeing Stearman, til å bli overtatt av den lokale sheriffen. Hvis Mike og Danny ikke får tak i pengene i løpet av en uke, kommer «Bessie» til å bli auksjonert bort til høystbydende. Mike og Danny blir motvillige haikere, og leter etter som de kan sitte på sammen med til hvor som helst. 

De blir snart plukket opp av bonden Walter Ling, og hans niese Sue-Lin. De ender etter hvert opp i Seattle, stedet for verdensutstillingen i 1962. Når onkelen blir sendt vekk på grunn av forretningsreise, klarer Danny å overtale Mike til å ta med seg Sue-Lin og reise til verdensutstillingen. Ved messen får Mike øye på Diane Warren, en attraktiv, men sta sykepleier som motsetter seg hans fremskritt. Men Mike sørger for å tilsynelatende bli skadd, for å sørge for at sykepleieren tilbringer mye mer tid sammen med ham.

Rolleliste 
 Elvis Presley: Mike Edwards, besprøytningspilot
 Joan O'Brien: Diane Warren, World's Fair sykepleier og etter hvert kjæreste til Edwards 
 Gary Lockwood: Danny Burke, Mikes gambling-avhengige forretningspartner
 Vicky Tiu: Sue-Lin, en ung jente som Edwards blir kjent med
 Yvonne Craig: Dorothy Johnson, en av Mikes kjærester
 H. M. Wynant: Vince Bradley, tyvaktig medarbeider til Danny
 Kam Tong: Walter Ling, Sue-Lins onkel

Kurt Russell hadde en ikke kreditert talerolle som en gutt som Mike Edwards betaler 25¢ for å sparke ham, som gir han muligheten til å besøke sykepleieren Warren. Tilfeldigvis endte Russell opp med å spille eller opptre som Presley tre ganger: 
 Elvis (som Elvis)
 Forrest Gump (stemmen til Elvis)
 3000 Miles to Graceland (Elvis imitator)

Vicky Tiu, søster av Ginny Tiu, ble senere Hawaiis førstedame når hun giftet seg med guvernør Benjamin J. Cayetano.

Diane (O'Donnell) Patelli hadde en ikke kreditert rolle som heisoperatør i Space Needle.

Soundtrack

Eksterne lenker 
 

Filmmusikaler fra USA
Filmer fra 1963
Engelskspråklige filmer